***Beszámoló a Német Nemzetiségi Önkormányzat 2023. évi tevékenységéről***

Tisztelt pápakovácsi lakosok!

A Német Nemzetiségi önkormányzat költségvetése 2023. évben is nagyon szűkös volt, így nem tette lehetővé, hogy jelentősebb rendezvényeket, programokat valósítsunk meg. Elsősorban a települési önkormányzat rendezvényeit, programjait támogattuk, illetve a helyi általános iskolai és óvodai rendezvényekhez járultunk hozzá.

2023. évi kiadásaink az alábbiak szerint alakultak:

A Veszprém Vármegyei Német Önkormányzatok Közössége részére fizettünk tagdíjat, illetve támogatást nyújtottunk a németek betelepítésének évfordulójára emelt emlékmű költségeihez.

Ugyancsak a szervezet keretein belül kerül sor a Koffer­märchen játszóházra az iskolában.

Édességet vásároltunk a víz világnapja alkalmából tartott rendezvényre a gyermekek részére.

A fenntarthatósági hét rendezvényeit is támogattuk az iskolában, hársfát ültettünk a gyermekekkel.

A községi önkormányzat részére támogatást nyújtottunk a falunapi rendezvényekhez, illetve a karácsonyi koncert költségeihez is hozzájárultunk.

Asz iskolások részére állatkerti belépőket vásároltunk.

Bízunk benne, hogy a következő évben is sikerül a településen lévő intézmények (óvoda, iskola) gyermekei részére különféle programokat tartani, illetve az önkormányzati rendezvényeket anyagilag is tudjuk támogatni.

***Pápakovácsi, 2023. december 4.***

Takácsné Varga Brigitta sk.

elnök